Девојка и зумбул
<poem>
Девојка је зумбул хтела брати,
Ал’ на цвету роса затрептала,
Две капљице к’о два ока мала...
Стог’ је Мила цвећу говорила:
»Мој зумбуле, лалин ђувегијо,
Бих те млада радо узабрала,
Ал’ би спала два ти ока мала;
То би лали, знадем, било жао,
Баш к’о мени, када би ме ујко
Са очима драгог растављао...«

У Бечу, на Иван-дан 1869.
</poem>

 Извор 
Јован Грчић Миленко: Целокупна дела'', Библиотека српских писаца, Народна просвета, стр 97

Јован Грчић Миленко
Поезија